Dokkfløyvatnet

Dokkfløyvatnet er en regulert innsjø som ligger i kommunene Gausdal og Nordre Land (Torpa) i Innlandet. Dokkfløyvatnet er en del av Dokkavassdraget.

Vannet er demmet opp med Dokkfløydammen som er en 680 meter lang, og på det meste, 83,5 meter høy steinfyllingsdam. Reguleringshøyden er fra kotehøyde 670-735 moh. Vannmengden er beregnet til 250 millioner kubikkmeter.

Det går en tunnel som overfører vann fra  elva Synna som renner omtrent parallelt med Dokkfløyvannet lengre vest. Vannet fra magasinet går i tunnel til Torpa kraftverk og videre til Kjøljuadammen, hvor også vatnet fra Kjøljua opptas. Så går vannet til Dokka kraftverk der det ligger enda en kraftstasjon. Vannet sendes deretter ut i Randsfjorden.

I forkant av neddemmingen av Dokkfløyvatnet startet det i 1978 arkeologiske undersøkelser. Bare i neddemmingsområdet ble det funnet 121 fangstgroper for elg, 90  jernvinneanlegg og 68 boplasser fra steinalderen. Ved hjelp av C14-metoden er de eldste datert til å være over 9000 år gamle.

 Referanser 

 Eksterne lenker 



Kategori:Torpa
Kategori:Innsjøer i Nordre Land
Kategori:Innsjøer i Gausdal
Kategori:Reservoarer i Innlandet
Kategori:Randsfjordvassdraget